Tomasz Kuszczak

| 0 | 1 | 2 |
| --- | --- | --- |

Henkilötiedot
Syntymäaika: 20. maaliskuuta 1982 (ikä 42)
Syntymäpaikka: Krosno Odrzańskie, Puola
Pelipaikka: maalivahti
Pituus: 190 cm
Junioriseurat
 1999–2000: Śląsk Wrocław Uerdingen
Seurat
| Vuodet | Seura | O (M) |
| 2000–2004 2004–2007 2006–2007 2007–2012 2012 2012–2014 2014–2015 2015–2019 | Hertha Berlin West Bromwich Albion → Manchester United Manchester United → Watford Brighton & Hove Albion Wolverhampton Birmingham | 0 (0) 31 (0) 6 (0) 26 (0) 13 (0) 84 (0) 13 (0) 89 (0) |
Maajoukkue
| 2003–2012 | Puola | 11 (0) |
 Seurajoukkueuran tilastot kattavat vain kansalliset sarjat, päivitetty 28. maaliskuuta 2024.  Maajoukkueuran tilastot päivitetty 28. maaliskuuta 2024.
Tomasz Mirosław Kuszczak  kuuntele ääntämys (ohje) (s. 20. maaliskuuta 1982 Krosno Odrzańskie, Puola) on puolalainen jalkapallomaalivahti. Hän pelasi vuosina 2004–2019 Englannissa, jossa hän edusti West Bromwichia, Manchester Unitedia, Watfordia, Brightonia, Wolverhamptonia ja Birminghamia.
Kuszczak aloitti ammattilaisuransa puolalaisessa Śląsk Wrocław -seurassa. Sieltä Kuszczak siirtyi saksalaiseen alasarjajoukkueeseen, KFC Uerdingeniin. Kuszczak liittyi Saksan Bundesliigassa pelaavaan Hertha BSC Berliniin vuonna 2000 ja nousi seuran ykkösjoukkueeseen vuonna 2001 pelattuaan yhden vuoden reservijoukkueessa. Kuszczak ei kuitenkaan koskaan pelannut yhtään Bundesliigaottelua Herthassa ja vuonna 2004 hän liittyi Englannin Valioliigassa pelanneeseen West Bromwich Albioniin. Ensimmäisellä kaudellaan hän pelasi kolme Valioliigaottelua, mutta toisella kaudellaan hän nousi joukkueensa ykkösmaalivahdiksi ja pelasi 28 ottelua joukkueen pudotessa Mestaruussarjaan.
15. tammikuuta 2006 Kuszczak esti Wiganin ja WBA:n välisen ottelun viimeisellä minuutilla Jason Robertsin varmalta näyttäneen maalin. Tämän torjunnan valitsivat Ison-Britannian tv-kanava BBC:n Match of the Day -ohjelman katsojat kauden parhaaksi.
Kuszczak siirtyi WBA:sta Manchester Unitediin 11. elokuuta 2006. Pelaajan rekisteröinnistä aiheutuneista ongelmista johtuen seurat sopivat, että Kuszczak pelasi ensimmäisen kauden Manchesterissa lainalla. Manchester United antoi West Bromwichille rahan lisäksi maalivahti Luke Steelen ja puolustaja Paul McShanen. 2. heinäkuuta 2007 Manchester United ilmoitti, että Kuszczakin siirrosta on tullut pysyvä. Manchester Unitedissa puolalainen toimi lähinnä varamaalivahtina paikkaamassa Edwin van der Saria. Kuszczak torjui ensimmäisessä pelissään Arsenalin Gilberto Silvan rangaistuspotkun.
Kuszczak on pelannut Puolan maajoukkueessa 11 ottelua ja hänestä odotettiin Jerzy Dudekin manttelinperijää maajoukkueeseen. Hän pelasi ensi kerran Puolan paidassa 11. joulukuuta 2003, jolloin hän pelasi nollapelin Maltaa vastaan. Jo sitä ennen hän oli pelannut lukuisia juniorimaaotteluita.
Kuszczak sai kyseenalaista mainetta Puolan ja Kolumbian välisessä ystävyysottelussa 30. toukokuuta 2006: Kuszczak ei saanut kiinni Kolumbian maalivahdin Neco Martínezin omalta rangaistusalueelta potkaisemaa palloa ja näin Martínezista tuli yksi harvoista maalin tehneistä jalkapallomaalivahdeista. Tämän ottelun jälkeen Kuszczak ei paljoa enää päässytkään pelaamaan Puolan maajoukkueessa, vaan hänen paikkansa vei Artur Boruc. Kuszczak oli kuitenkin varamaalivahtina mukana Saksan MM-kisoissa kesällä 2006.